পাপের প্রবণতা বাড়িয়ে কখনও পাপ কমানো যায় না। ব্যাভিচার যেমন পাপ, তেমনি এক জঘন্য পাপ হলো ধর্ষণ। তাছাড়া মদের নেশার ন্যায় পাপের নেশাও মানুষকে কখনও তৃপ্ত হতে দেয়না, বরং আরো নেশাগ্রস্ত বাড়ায়। নেশার তাড়নায় সে আরো শিকার খুঁজে। প্রশ্ন হলো, বাংলাদেশে আজ যেভাবে পাশ্চাত্য ধাঁচের পোষাক-পরিচ্ছদ, নাচগান, সাহিত্য ও সংস্কৃতিচর্চা শুরু হয়েছে সেটিগুলী কি সেই অভিন্ন পথেই টানবে না? কারণ এসব অশ্লিল পোষাক-পরিচ্ছদ, নাচগান, সিনেমা-নাটক, মদ ও যৌনউদ্দীপক সাহিত্যের কাজই হলো ব্যাভিচারের পথে মানুষকে আরো উত্তেজিত করা। এমন মানুষের জীবনে তখন নেমে আসে ভয়াবহ বিপথগামীতা। বাংলাদেশে আজ সে পথেই দ্রুত ধাবমান হচ্ছে। তাই বাংলাদেশের আজকের মন্দা বা বিপর্যয় নিছক অর্থনৈতিক নয়, বরং আদর্শিক। এবং সেটি ব্যাপক বিপর্যয় নিয়ে হাজির হায়েছে নৈতিক ও সাংস্কৃতিক অঙ্গণে। তবে নৈতিক ও সাংস্কৃতিক জগতের এ অপরাধ ঠেকাতে বাংলাদেশের সামর্থ নেই দেশ জুড়ে ক্যামেরা বসানোর। ফলে সম্ভব নয় দুর্বৃত্তদের উপর রাতদিন ২৪ ঘন্টা নজরদারীর। সামর্থ নেই পুলিশ, আদালত ও প্রশাসন থেকে দুর্বৃত্তি দূর করার। অপর দিকে আল্লাহর ভয় কমে যাওয়ায় বিলুপ্ত হয়েছে মনের পুলিশ। ফলে অপরাধের পথে বাধা যেমন নেই, তেমনি ভয় নেই বিচারের। অপর দিকে নরনারীর যৌন ক্ষুধায় যেভাবে দিবারাত্র সুড়সুড়ি দেওয়া হচ্ছে সেটি অতৃপ্তই থেকে যাচ্ছে। বিবাহকে করা হয়েছে কঠিন। অনেকে যৌন ক্ষুধা পূরণ করছে পতিতা পল্লিতে গিয়ে। আর যারা পারছে না তারা দিবারাত্র ক্ষুদার্ত নেকড়ের ন্যায় শিকারের তালাশে থাকে। ২০১০ সালের ৩০ জানুয়ারীর রাতে ময়মনসিংহের আনন্দমোহন কলেজে শত শত নারীর জমায়েত তাদের সে সুযোগ এনে দেয়।